# Llit

Un llit és un moble destinat bàsicament a dormir i descansar. Està format generalment d'un suport pla de fusta o de metall, on es col·loca el somier i el conjunt format pel matalàs, els llençols, els coixins, etc.

## Citacions

* El llit és el millor lloc per llegir, pensar o no fer res.
    (en anglès) Bed is the best place for reading, thinking, or doing nothing.
       — Doris Lessing

## Dites populars

* A bona son, no hi ha llit dur.
* A la presó i al llit, es coneix el bon amic.
    (var.) Al llit i a la presó, coneixeràs ton companyó.
* A l'home fart, doneu-li un bon llit.
* A la taula i al llit, al primer crit.
* A la taula i al llit, la dreta al marit.
* A les vuit, sense vergonya al llit.
* A les dotze de la nit, el dimoni sota el llit.
* Al llit, si no dormen els ullets, descansen els ossets.
* Al llit, que demà hi ha matines.
* Com més dorms, més son.
* El braç, al pit; i la cama, al llit.
* El llit calent fa la taula freda.
* El llit del nuvi no té bonys.
* El llit dur fa el cos dret.
* El llit és una bona cosa: si no s'hi dormi, s'hi reposa.
* El llit menja.
* El llit tira.
* El llit xucla.
* Els forasters de Madrid et prenen la taula i et prenen el llit.
* En el llit, tot l'any és primavera.
* Entre la taula i el llit, mitja llegua.
* La muller a son marit tinga-li ben net el llit.
* Mai tindràs res amanit, si estàs molt en el llit.
* Muller arreglada, el llit fet i pentinada.
* Qui canta a la taula i xiula en el llit, no té el seny complit.
* Qui sopa molt a la nit, no dorm assossegat al llit.
* Qui tard se lleva, tot el dia trota.
* Qui va al llit tard, no es lleva d'hora.
* Si vols estar ben servit, fes-te tu mateix el llit.
* Val més bona son que bon llit.
* Val més contar les estrelles que contar els cabirons.
* Viu el llit i em prengué la son.
* Ulls espolsats i fora son.

## Frases fetes i locucions

* Anar (o anar-se'n, o ficar-se) al llit (amb algú).
          Tenir-hi relacions sexuals.
* Botar (o saltar) del llit.
          Aixecar-se i sortir del llit ràpidament i sobtadament.
* Deixar el llit.
          Cessar de fer llit.
* Ésser fill del primer llit.
          Fill del primer matrimoni.
* Fer (o desfer) el llit.
          Parar el llit per dormir-hi o desparar-lo quan ja s'hi ha dormit.
* Ficar-se (o posar-se) al llit.
          Ajeure's al llit, especialment introduint-se entre els llençols.
* Morir al llit.
          Llit on mor.

## Referències

* ↑ Lewis, Jone Johnson. «Doris Lessing Quotes». About Women's History. About.com, cop. 2012. Arxivat de l'original el 1368290623. [Consulta: 13 agost 2012].
* 1 2 3 4 5 6 7 8 9 10 11 12 13 Alcover, Antoni M.; Moll, Francesc de B. «Llit». A: Diccionari català-valencià-balear. Barcelona: IEC, 2002.
* 1 2 3 4 5 6 7 8 9 10 11 12 13 14 15 16 Conca, 1988.
* 1 2 3 Cinc mil refranys catalans i frases fetes populars, 1965.
* ↑ Parés i Puntas, 1999.
* ↑ Sevilla Muñoz, J.; Zurdo Ruiz-Ayúcar, M.I.T. (dir.). «Refranero multilingüe». Madrid: Instituto Cervantes (Centro Virtual Cervantes), 2009. [Consulta: 26 setembre 2024].
* 1 2 3 4 5 6 7 «Llit». Gran Diccionari de la Llengua Catalana. Barcelona: Grup Enciclopèdia Catalana. [Consulta: 23 maig 2012].

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Conca, Maria (ed.). Els refranys catalans. València: Tres i Quatre, 1988 (L'Estel; 8). ISBN 8475022324.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.